**Staburadze** ir latviešu studenšu korporācija. Staburadze ir dibināta trimdā, Minhenē, Vācijā 1947. gadā. Staburadzes vārds ņemts no Staburaga klints, kas atrodas Daugavas krastā.

Simbolika
---------

### Devīze

Staburadzes devīze ir *„Tēvzemei, uzticībai, izturībai!"* (no latīņu *„Patrie, fidei et perseverantie!"*).

### Krāsas

Korporācijas krāsas simbolizē Staburadzes ideālus:

* Latvijas karoga sarkanā krāsa — tēvzemes mīlestību;
* sudrabs — gara skaidrība un skaistums;
* tumši zils — ilgas

### Vapenis

Vapenis jeb ģerbonis izsaka Staburadzes būtību, devīzi un mērķus.

* Vapeņa meta un grafiskās apdares autors ir heraldiķis Vilhelms Krūmiņš, pasūtījums tika pabeigts 1959. gadā.
* 1997. gadā, Rīgā, Staburadzes 50. gada svētkos pēc šī meta tika izgriezts liels koka vapenis no oša koka, darbu izpildīja kokgriezēju meistars Arvīds Lapsa kopā ar asistentu Juri Cingeli.

**S!K! Staburadze cirķelis**, kurā ir attēlots novēlējuma   
*"Vivat, Crescat, Floreat Staburadze!"   
("Lai Staburadze dzīvo, zeļ un zied mūžīgi!")* pirmo burtu savijums.

Staburadzes Latvijā
-------------------

S!K! Staburadze veido gandrīz visu Latvijas augstskolu studentes un visdažādāko specialitāšu pārstāves. Staburadzes aktīvi veido sociālu korporācijas interno un eksterno dzīvi, atbilstoši akadēmiskajam studenšu garam, godā valsts svētkus, piedalās studentu un studenšu korporāciju tradicionālajos sarīkojumos, Aristoteļa svētkos, 18. novembra korporāciju gājienā, Oskaram Kalpakam veltītajos piemiņas pasākumos un Kalpaka ballē, Baltijas Tautu komeršos (B!T!K!), katru gadu parāda izcilus sasniegumus Korporāciju sporta spēlēs, Korporāciju teātra festivālos u.c. sabiedriskos un kultūras pasākumos.

Vēsture
-------

### Dibināšana

Trimdas gados bija radusies situācija, ka daudzas esošās korporācijas uz kādu laiku bija pārtraukušas jauno biedru uzņemšanu, tādēļ tām latviešu studentēm, kuras trimdā studēja, nebija iespēju iestāties latviešu studenšu korporācijā. Tāpēc 1947. gadā deviņas latviešu studentes, kuras studēja trijās Minhenes augstskolās, tostarp Starptautiskās bēgļu organizācijas (UNRA) Universitātē, izlēma dibināt studenšu korporāciju Staburadze, sekojot studenšu korporāciju Spīdola un Zinta piemēram, kuras jau bija nodibinājušās Ziemeļvācijā pie Baltijas Universitātes.
Komānu garantēja pie studenšu korporācijas Dzintra.

### Darbība pasaulē

No Minhenes staburadzes izklīda pa visu pasauli — kopas izveidojās galvenokārt ASV, Kanādā un Austrālijā, bet pēc 1950. gada atsāka darbību ASV.
1954. gada 15. decembrī S!K! Staburadze uzņemta globālajā Studenšu Prezidiju konventā (S!P!K!) Ņujorkā. Meiteņu uzņemšanu sāka 1956. gadā Filadelfijā. Piecdesmitajos gados Ņujorkā nostiprinājās lielākā Staburadzes kopa.

### Latvijas kopas dibināšana

1993. gada 25. martā S!K! Staburadze uzsāka darbību brīvajā Latvijā, dibināšanas procesu vadīja un uzraudzīja filistres Irēne Krečko un Zenta Ramane. Statūti reģistrēti pie Latvijas Universitātes 1993. gada 29. martā.
Ar filistres Irēnes Krečko un filistres Zentas Ramanes gādību tika atrasta mājvieta Latvijas Universitātes Ekonomikas fakultātē.
1993. gada 10. novembrī S!K! Staburadzi uzņēma Latvijas Studenšu Prezidiju Konventā.
S!K! Staburadze Latvijas kopas 7. gada svētkos Konvents saņēma dāvinājumā Konventa dzīvokli no korporācijas dibinātājas filistres Ilgas Krūmiņas — Dinbergas, viņai piederošajā namā Rīgā.

Filistru biedrība
-----------------

S!K! Staburadze pastāv Filistru biedrība (F!B!), kas ir dibināta pie studenšu korporācijas Staburadze 2003. gada 18. novembrī. F!B! mērķi ir apvienot studijas beigušās S!K! Staburadze pilntiesīgās locekles, lai saglabātu un pilnveidotu S!K! Staburadze garīgo un laicīgo mantojumu un veicinātu F!B! locekļu aktīvo dzīvi korporācijā.

Konventa dzīvoklis
------------------

Uzsākot darbību atjaunotā Latvijā, Staburadzes konventi, svētki un citi pasākumi notika LU EVF telpās.
  
No 2000. gada 26. marta līdz 2014. gada septembrim Staburadzes mājvieta bija filistres dibinātājas Ilgas Krūmiņas-Dinbergas dāvinātais konventa dzīvoklis (C!Q!) Rīgā, Ausekļa ielā 22-5. Nams ir vēsturiski nozīmīgs, 20. gadsimta 20.-30. gados šajā namā atradās ASV vēstniecība un 1939. gadā vasarā šeit 5 dienas uzturējies amerikāņu students Džons Kenedijs, vēlākais ASV prezidents.
  
Kopš 2014. gada oktobra Staburadzes Konventa dzīvoklis (C!Q!) atrodas Kr. Barona iela 33/35 — 10, Rīgā.

Ārējās saites
-------------

* S!K! Staburadze mājas lapa
* Korporācijās lietotie vārdu saīsinājumi
* Studenšu Prezidiju konventa S!P!K! mājas lapa
* Studentu Korporāciju Prezidiju konventa P!K! mājas lapa

Atsauces
--------

1. ↑   Arhivēts 2014. gada 24. augustā, *Wayback Machine* vietnē. Laiku laikos: Latvijas un ASV starpvalstu attiecības 1922—2001 5.—6. lpp. LAtvijas Ārlietu ministrijas mājaslapa

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| * s
* d
* l
Akadēmiskās mūža organizācijas Latvijā |
| --- |
|  |
| Studentu korporācijas | 
* *Lettonia*
* *Fraternitas Arctica*
* Selonija
* *Lettgallia*
* Talavija
* *Fraternitas Lettica*
* *Latvia*
* *Ventonia*
* *Tervetia*
* Beveronija
* *Philyronia*
* *Fraternitas Metropolitana*
* *Fraternitas Vesthardiana*
* *Fraternitas Academica*
* *Fraternitas Lataviensis*
* *Patria*
* *Fraternitas Livonica*
* *Vendia*
* *Salgalia*†
* *Lacuania*
* *Ruthenia*†
* *Fraternitas Imantica*
* *Gersicania*
* *Fraternitas Cursica*
* *Fraternitas Vanenica*

 |
|  |
| Studenšu korporācijas | 
* Daugaviete
* Gundega
* Dzintra
* *Imeria*
* Selga
* Gaujmaliete
* Varavīksne
* *Sororitas Tatiana*
* Aurora
* Spīdola
* Zinta
* Staburadze
* Līga

 |
|  |
| Citas | 
* Akadēmiskā vienība "Austrums"
* Akadēmiskā vienība "Latviete"
* Konkordija Valdemārija
* Konkordija Zinteniece†
* Studentu biedrība Fraternitas Rusticana
* LKSAA "Dzintars"
* Dziesmuvara

 |
|  |
| Organizācijas sakārtotas vecākuma secībā; † — neaktīva |

 |